# Jordi Miralles i Conte

Jordi Miralles i Conte (Barcelona, 27 d'abril de 1962 - Castelldefels, 14 d'octubre de 2015) va ser un carter i polític català, membre del Partit dels i les Comunistes de Catalunya (PCC) i coordinador general d'Esquerra Unida i Alternativa entre els anys 2000 i 2012.

## Activitat professional

Es llicencià en història contemporània per la Universitat de Barcelona. Va exercir de funcionari de correus fins a incorporar-se a l'activitat política institucional. Un cop abandonada aquesta activitat el 2012, va recuperar l'antiga feina fins al 2015 quan es va tornar a implicar activament en la política a les eleccions municipals espanyoles de 2015.

## Activitat política

Entre les responsabilitats polítiques que va exercir s'inclouen la secretaria general dels CJC-Joventut Comunista, la direcció d'Avant, el diari del PCC.
Va ser diputat al Parlament de Catalunya del 2003 al 2012 i secretari tercer de la Mesa del Parlament de Catalunya de 2006 al 2010. Va ser vicepresident de la coalició Iniciativa per Catalunya Verds - Esquerra Unida i Alternativa, membre de la presidència federal d'Izquierda Unida, membre del comitè executiu del PCC, del Consell de Presidents del Partit de l'Esquerra Europea i afiliat a Comissions Obreres.
A les eleccions de 2012 va quedar fora de les llistes, cosa que va provocar que altres militants li donessin suport.
El 2015 s'incorpora a la política municipal de la seva ciutat, Castelldefels, presentant-se com a número 2 de la llista municipal de Movem Castelldefels que liderava Candela López. A les eleccions municipals de 2015 va obtenir l'acta de regidor i va formar part del govern municipal com a 5è Tinent d'Alcalde de Comerç, Turisme i Hostaleria i Pla de Barris de Castelldefels, fins a la seva mort.
A finals de juliol de 2015 va ingressar a l'hospital de Bellvitge de Barcelona afectat per una meningitis de la qual no es va recuperar i va morir el 14 d'octubre del mateix any.

## Referències

* 1 2 «S'ha mort Jordi Miralles, ex-coordinador general d'EUiA». Vilaweb, 14-10-2015 [Consulta: 14 octubre 2015].
* ↑ Sallés, Quico «Jordi Miralles tornarà a fer de carter». naciodigital.cat, 27-11-2012 [Consulta: 1r març 2015].
* ↑ «La dirección de EUiA deja fuera de las listas a Jordi Miralles y Mercè Civit». elpais.com, 19-10-2012 [Consulta: 1r març 2015].
* ↑ «Un centenar de membres d'EUiA lamenten en un manifest l'exclusió de Miralles i Civit de les llistes». ara.cat, 19-10-2012 [Consulta: 1r març 2015].
* ↑ Carreras, Lourdes. «Candela López Tagliafico i Jordi Miralles Conte, candidats d'ICV-EUiA a les eleccions municipals». La Voz de Castelldefels, 23-01-2015. [Consulta: 14 octubre 2015].
* ↑ Ajuntament de Castelldefels «Mor el regidor de l'Ajuntament i ex diputat del Parlament de Catalunya, Jordi Miralles». el Castell.org, 14-10-2015. Arxivat de l'original el 3 de març 2016 [Consulta: 14 octubre 2015].
* ↑ R.M.B.. «El regidor Jordi Miralles, ingressat en coma». el Punt Avui, 05-08-2015. [Consulta: 14 octubre 2015].

## Enllaços externs

* Fitxa a parlament.cat a la VII legislatura Arxivat 2015-04-02 a Wayback Machine.
* Fitxa a parlament.cat a la VIII legislatura Arxivat 2015-04-02 a Wayback Machine.
* Fitxa a parlament.cat a la IX legislatura Arxivat 2015-04-02 a Wayback Machine.
* Entrevista a "El retrat"